Més de 1500 persones participen del Festival "Apunta't a l'estiu" al col·legi Sanchis Almiñano
29/07/2004 19:31:00

# Més de 1500 persones participen del Festival "Apunta't a l'estiu" al col·legi Sanchis Almiñano

*   29/07/2004 19:31:00
*   [Imprimir](#)
*   Compartir
*    https://www.alaquas.org/documento.asp?id\_do=9332

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9332%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%201500%20persones%20participen%20del%20Festival%20%22Apunta%27t%20a%20l%27estiu%22%20al%20col%C2%B7legi%20Sanchis%20Almi%C3%B1ano)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9332/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9332/9332_Form_4.jpg)](https://www.alaquas.org/ficheros/documentos/2004/2/9332/9332_Form_10.jpg "<a href='https://www.alaquas.org/ficheros/documentos/2004/2/9332/9332_Form_10.jpg' target=_blank><i class='fa fa-external-link' aria-hidden='true'></i>.Més de 1500 persones participen del Festival \"Apunta't a l'estiu\" al col·legi Sanchis Almiñano</a>")

Pares i mares acompanyen als 600 xiquets i xiquetes que al juliol han participat del programa desenvolupat per l'Ajuntament d'Alaquàs

El dijous 29 de juliol, pares, mares, xiquets i xiquetes, tots junts, van gaudir d'una vesprada de trobada al Col·legi Sanchis Almiñano.

El motiu de la reunió, el festival de fi de curs de l'escola d'estiu. Aquesta escola començà en juliol i durant quatre setmanes els menuts i les menudes han treballat intensament fent el que més els agrada: tallers, jocs, manualitats, eixides i, sobretot, divertir-se.

La vesprada del dijous els resultats es deixaven vore al pati del Col·legi Sanchis Alminaño, els més de 600 xiquets i xiquetes mostraren als pares el seu treball. Primer els _playbacks_, balls i danses que havien estat preparant i, tot seguit, cadascú trià els seu camí, diferents jocs per als xiquets i xiquetes; exposició dels treballs realitzats als tallers; mostra de fotografies de les diferents activitats; i projecció d'imatges dels xiquets i les xiquetes a les aules de treball, a les activitats de pati i de les eixides a la piscina.

Les activitats, que s'han desenvolupat durant el mes de juliol, també continuaran al llarg del mes d'agost al Col·legi González Gallarza. Tallers de manualitats, expressió corporal, jocs d'aigua, videofòrum, tallers de fotografia, premsa i multimèdia, eixides a la piscina municipal d'estiu i pràctiques esportives són algunes de les opcions dels i les  participants en Apunta't a l'Estiu. Per al mes d'agost està previst que participen més de 90 xiquets i xiquetes: hi ha un grup de 3 anys, on participen 11 menors; entre 4 i 9 anys hi ha més de 50 xiquets i xiquetes, i de joves fins a 16 anys en participen 36.

L'Ajuntament d'Alaquàs, com cada any, ha organitzat el programa Apunta't a l'Estiu amb objectiu proporcionar un lloc de trobada durant l'estiu, on els xiquets i les xiquetes del poble puguen realitzar tot tipus d'activitats (lúdiques, culturals, esportives) i gaudir del període de vacances escolars i del temps lliure.